section_heading: SAD
paragraph_text: Sjedinjene Američke Države su ušle u Prvi svjetski rat u travnju 1917. i rabile su francuske i britanske tenkove, zrakoplove i topove. Niti jedan američki tenk nije sudjelovao u borbama u prvom svjetskom ratu. Razlog korištenja tuđe opreme, a ne domaće je ležao u većoj potrebi Zapadnih saveznika za američkim vojnicima nego vojnom opremom. Američki tenkovski korpus (eng. U.S. Tank Corps) je osnovan u prosincu 1917., a u pretežito se sastojao od francuskih lakih tenkova Renault FT-17. Laki tenkovi su bolje pristajali američkoj teoriji mobilnog ratovanja. Američke tenkovske jedinici prvi puta su korištene kod napada na St. Mihiel u rujnu 1918., sudjelujući u borbama s Renault FT-17 i Schneider CA1 tenkovima. Još jedna američka tenkovska jedinica, "301. teški tenkovski bataljun" je služio u sastavu britanske vojske i bio je opremljen s britanskim Mark V i Mark V* tenkovima. Godine 1918. Amerikanci su započeli proizvodnju Renaultovog klona, Ford 6-Ton, ali niti jedan nije dopremljen na bojište prije završetka rata.